अब स्कूलों में पोषाहार बनाने वाले कुक कम हेल्पर का भी होगा बीमा
नागौर| सरकारीस्कूलों में मिड-डे मील के तहत विद्यार्थियों के लिए पोषाहार बनाने वाले कुक कम हेल्पर का विभाग की ओर से बीमा करवाया जाएगा। मानदेय भी उनके बैंक खातों में जमा करवाया जाएगा।
कलेक्टर ने कलेक्ट्रेट सभाकक्ष में आयोजित हुई मिड डे मील की समीक्षा बैठक में जिला शिक्षा अधिकारी को इस संबंध में निर्देश दिए। उन्होंने कहा कि उन्होंने कहा कि जिन स्कूलों में रसोईघर का निर्माण मनरेगा के तहत करने की स्वीकृति जारी की गई है, उनमें एक माह में रसोईघर निर्माण करवाने के लिए जिला शिक्षा अधिकारी जिला परिषद से संपर्क स्थापित कर कार्य पूर्ण करवाएं। ब्लाॅक स्तरीय अधिकारी सभी स्कूलों में गैस कनेक्शन दिलाकर सिलेंडर उपलब्ध करवाएं। उन्होंने साफ किया कि पोषाहार बनाने में लकड़ी का उपयोग नहीं होना चाहिए। बैठक में एडीएम चंदगीराम झांझरिया, डीईओ प्रारंभिक सतीश कुमार सहित सभी ब्लाक स्तरीय अधिकारी मौजूद रहे। कलेक्टर ने कहा कि अगले सत्र से जिले की हर एक स्कूल में खेल मैदान होना चाहिए। डीईओ खेल मैदान के अभाव वाली स्कूलों के प्रस्ताव बनाकर प्रस्तुत करें। उन्होंने सभी बीईईओ को अपने क्षेत्र की विद्यालयों में अध्ययनरत अस्वस्थ बच्चों को चिन्हित करने, ऐसे बच्चों को राष्ट्रीय बाल स्वास्थ्य कार्यक्रम से जोड़कर उनका इलाज करवाने, जरूरतमंद विद्यार्थियों की सूचना सीएमएचओ भेजने के निर्देश दिए।
hin_Deva hin_Deva hin_Deva